rejauldu/bengali-wikipedia huggingface dataset:
সিটিগ্রুপ ইনকর্পোরেটেড বা সিটি হল আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দফতর অবস্থিত যুক্তরাষ্ট্রের নিউ ইয়র্ক সিটির ম্যানহ্যাটনে। সিটিগ্রুপের সৃষ্টি হয়েছিল পৃথিবীর ইতিহাসে সর্ববৃহৎ মার্জারের মাধ্যমে। ১৯৯৮ সালের অক্টোবর মাসে আমেরিকার ব্যংকিং শিল্পের অন্যতম বৃহত্তম গ্রুপ সিটিকর্প এবং ট্রাভেলার্স গ্রুপের মধ্যে এই মার্জার সংঘটিত হয়েছিল। ২০১২ সালে সিটিগ্রুপ এর প্রতিষ্ঠার ২০০ বছর উৎযাপন করে। এটি সম্পদের দিক দিয়ে বর্তমানে যুক্তরাষ্ট্রের তৃতীয় বৃহত্তম সম্পদ ব্যবস্থাপনাকারী সংস্থা। সিঙ্গাপুর এবং মধ্যপ্রাচ্যের শেয়ারহোল্ডাররা এই গ্রুপের বৃহত্তম অংশের মালিক।  আর্থিক পরিসেবা নেটওয়ার্কের দিক দিয়ে সিটিগ্রুপ প্ররথিবীর সর্ববৃহৎ আর্থিক সেবা প্রদানকারী কোম্পানি। পৃথিবীর ১৪০ টি দেশে এর প্রায় ১৬,০০০ শাখা অফিস রয়েছে। বর্থমানে এর কর্মকর্তা ও কর্মচারীর সংখ্যা প্রায় ২৬০,০০০। এছাড়াও ১৪০ টি দেশে সিটিগ্রুপ প্রায় ২০০ মিলিয়ন গ্রাহককে সেবা প্রদান করে থাকে। সিটিগ্রুপ হল যুক্তরাষ্ট্রের ট্রেজারি সিকিউরিটি কেনাবেচার প্রাথমিক ডিলার। ফোর্বস ম্যাগাজিনের মতে ২০০৮ সালের বিশ্ব আর্থিক মন্দার আগ পর্যন্ত সিটিগ্রুপ ছিল পৃথিবীর সর্ববৃহৎ আর্থিক প্রতিষ্ঠান। তবে বর্তমানে ফোর্বসের তালিকায় পৃথিবীর বৃহত্তম কোম্পানিগুলোর তালিকায় এটি পৃথিবীর ২০তমস্থানে নেমে এসেছে।   তথ্যসূত্র    আরও পড়ুন    Schull, Joseph, 100 years of banking in Canada: a history of the Toronto-Dominion Bank. by Joseph Schull; illustrated by Brad Smith. Vancouver: Copp Clark, c1958. ix, 222 p.; ill.; 24 cm.    Yahoo! – Citigroup Inc. Company Profile  C: Star Analysts for CITIGROUP – Yahoo! Finance  Citigroup Reaches Settlement on WorldCom Class Action Litigation for $1.64 billion After-Tax  বহিঃসংযোগ   Company website  Citi Mortgage Website  Citigroup SEC Filings  বিষয়শ্রেণী:১৯৯৮-এ প্রতিষ্ঠিত কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি বিষয়শ্রেণী:আর্থিক প্রতিষ্ঠান বিষয়শ্রেণী:পাবলিক লিমিটেড কোম্পানি বিষয়শ্রেণী:বহুজাতিক কোম্পানি বিষয়শ্রেণী:১৯৯৮-এ প্রতিষ্ঠিত মার্কিন কোম্পানি বিষয়শ্রেণী:১৯৯৮-এ প্রতিষ্ঠিত ব্যাংক
আবদুল হাকিম মিয়া (১৯২৯-২০১৪) বাংলাদেশ আওয়ামী লীগের রাজনীতিবিদ, শিল্পপতি ও কুমিল্লা-৭ (বরুড়া) আসনের সাবেক সংসদ সদস্য।   জন্ম ও পারিবারিক জীবন  আব্দুল হাকিম ১৯২৯ কুমিল্লা জেলায় বরুড়া উপজেলার বাগমারা গ্রামে জন্মগ্রহণ করেন। তার পিতা সৈয়দ আলী বেপারী। তার ৩ ছেলে ও ৩ মেয়ে।   রাজনৈতিক ও কর্মজীবন  আব্দুল হাকিম ছাত্রজীবন থেকে তিনি আওয়ামীলীগের রাজনীতিতে জড়িয়ে পড়েন। মৃত্যুর আগ পর্যন্ত তিনি বরুড়া উপজেলা আওয়ামীলীগের সভাপতি পদে দায়িত্ব পালন করেন। ১৯৭০ সালে তিনি প্রাদেশিক পরিষদের সরকারের সদস্য নির্বাচিত হয়েছিলেন। ১৯৭১ সালে তিনি মহান স্বাধীনতাযুদ্ধে অংশ নেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৩ আসন থেকে সংসদ সদস্য নির্বাচিত হন। সর্বশেষ জুন ১৯৯৬ সালের সপ্তম জাতীয় নির্বাচনে তিনি আওয়ামীলীগের মনোনয়ন নিয়ে কুমিল্লা-৭ (বরুড়া) আসন থেকে সংসদ সদস্য নির্বাচিত হন।  ১৯৯১ ও ২০০১ সালের জাতীয় নির্বাচনে তিনি পরাজিত হন।   মৃত্যু  আব্দুল হাকিম ২৩ মার্চ ২০১৪ ঢাকার একটি হাসপাতালে মৃত্যুবরণ করেছেন।   তথ্যসূত্র   বিষয়শ্রেণী:১৯২৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
জেএফ (বাংলাদেশ) লিমিটেড, পূর্বে জেমস ফিনলে বাংলাদেশ নামে পরিচিত ছিল, বাংলাদেশের একটি বিশিষ্ট শিপিং এবং লজিস্টিক ব্যবসায়িক কোম্পানি। এটি ব্রিটিশ শাসনামলে একটি নেতৃস্থানীয় স্কটিশ ট্রেডিং কোম্পানি জেমস ফিনলে লিমিটেডের উত্তরসূরি।   ইতিহাস  ১৯০১ সালে কোম্পানিটি বঙ্গে প্রতিষ্ঠিত হয়। ঔপনিবেশিক শাসনের অবসানের পর, জেএফ (বাংলাদেশ) লিমিটেড নামে একদল বাংলাদেশী ব্যবসায়ীর কাছে বিক্রির আগে ব্রিটিশ ফিনলে গ্রুপ ২০০৪ পর্যন্ত ৫৭ বছর কোম্পানিটি পরিচালনা করে।  ২০০০ থেকে ২০০১ সাল পর্যন্ত এটি প্রধানমন্ত্রী খালেদা জিয়ার কাছ থেকে রপ্তানির জন্য স্বর্ণপদক লাভ করে।  তারা বাংলাদেশে ৫২টি বৈশ্বিক চার্টার ভেসেল কোম্পানির প্রতিনিধিত্ব করে থাকে। এটি বিশ্বজুড়ে শিপিং কোম্পানিগুলিতে নাবিক সরবরাহ করে থাকে। এটি দ্য নিউ সিলেট টি এস্টেট লিমিটেড, বারাওরা (সিলেট) টি কোম্পানি লিমিটেড, কনসোলিডেট টি অ্যান্ড ল্যান্ডস কোং (বাংলাদেশ) লিমিটেড এবং বুরজান টি এস্টেট লিমিটেডের পরামর্শক হিসেবে এবং গুদাম পরিষেবা সেবা দিয়ে থাকে।  কোম্পানিটির সদর দফতর চট্টগ্রামের আগ্রাবাদে ফিনলে হাউসে অবস্থিত।  Finlays HistoryJames Finlay Tea (Bangladesh)   অধীনস্থ    সুরক্ষা এবং ক্ষতিপূরণ বীমার স্থানীয় প্রতিনিধি  লয়েডস এজেন্সির স্থানীয় প্রতিনিধি।  লাইনার এজেন্সি প্রতিনিধি  ইন্টারঅয়েলের স্থানীয় এজেন্ট  ফিনলে বাজার  ফিনলে ট্রাভেলস   তথ্যসূত্র   বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:১৯০১-এ ভারতে প্রতিষ্ঠিত বিষয়শ্রেণী:চট্টগ্রাম ভিত্তিক কোম্পানি বিষয়শ্রেণী:বাংলাদেশে চা শিল্প
thumb|বুদ্ধের মৃত্যু বা মহাপরিনির্বাণ, গান্ধার ২য়-৩য় শতাব্দী  পরিনির্বাণ () হলো বৌদ্ধ দর্শন অনুসারে নির্বাণ-পরবর্তী-মৃত্যু, যেটি তার জীবদ্দশায় নির্বাণ প্রাপ্ত ব্যক্তির মৃত্যুর পরে ঘটে। এটি সংসার, কর্ম ও পুনর্জন্ম এর সাথে  স্কন্ধের বিলুপ্তি থেকে মুক্তিকে বোঝায়।  কিছু মহাযান শাস্ত্রে, যেমন মহাযান মহাপরিনির্বাণ সূত্রে, পরিনির্বাণকে বুদ্ধের চিরন্তন সত্য আত্মার রাজ্য হিসাবে বর্ণনা করা হয়েছে।  বুদ্ধ শিল্পে, বিষয়টিকে হেলান দেওয়া বুদ্ধ মূর্তি দ্বারা উপস্থাপিত করা হয়, প্রায়শই শিষ্যরা ঘিরে থাকে।   মৃত্যু পরবর্তী নির্বাণ  বৌদ্ধ দৃষ্টিভঙ্গিতে, যখন সাধারণ মানুষ মারা যায়, প্রতিটি ব্যক্তির অমীমাংসিত কর্ম নতুন জন্মে চলে যায়; এবং এইভাবে কর্ম্ম উত্তরাধিকার সংসারের ছয়টি রাজ্যের একটিতে পুনর্জন্ম হয়। যাইহোক, যখন একজন ব্যক্তি নির্বাণ লাভ করেন, তখন তারা কর্মময় পুনর্জন্ম থেকে মুক্ত হন। যখন এই ধরনের ব্যক্তি মারা যায়, এটি পুনর্জন্ম, সংসার এবং কর্মের চক্রের সমাপ্তি হয়।  সমসাময়িক পণ্ডিত রুপার্ট গেথিন ব্যাখ্যা করেছেন:   বুদ্ধের পরিনির্বাণ  thumb|বুদ্ধ পরিনির্বাণ অর্জন করছেন – অজন্তা গুহা-এর ২৬ নম্বর গুহায় চিত্রিত – ভারত।  বুদ্ধের নিজস্ব পরিনির্বাণকে ঘিরে কথিত ঘটনার বিবরণ বৌদ্ধ প্রামাণিক সাহিত্যের বিস্তৃত পরিসরে পাওয়া যায়। পালি মহাপরিনিব্বান সুত্তPāli Mahāparinibbāna sutta, DN 16Buddhism: Critical Concepts in Religious Studies, Paul Williams, Published by Taylor & Francis, 2005. p. 190 এবং এর সংস্কৃত সমান্তরাল ছাড়াও, বিষয়টিকে সংস্কৃত-নিকায়Saṃyutta-nikāya, 6.15 এবং বেশ কয়েকটি সংস্কৃত সমান্তরালSanskrit parallels, T99 p253c-254c এ বিবেচনা করা হয়েছে, সংস্কৃত-ভিত্তিক একোত্তর আগম,Ekottara-āgama, T125 p750c এবং অন্যান্য প্রারম্ভিক সূত্রগুলি চীনা ভাষায় সংরক্ষিত, সেইসাথে অধিকাংশ বিনয় প্রাথমিক বৌদ্ধ দর্শনের চীনা ভাষায় সংরক্ষিত যেমন সর্বাস্তিবাদ এবং মহাসাংঘিক। বুদ্ধের পরিনির্বাণের ঐতিহাসিক ঘটনাটি পরবর্তীকালে বেশ কয়েকটি রচনায়ও বর্ণিত হয়েছে, যেমন সংস্কৃত বুদ্ধচরিত এবং অবদান-শতক, এবং পালি মহাবংশ বুদ্ধের পরিনির্বাণের ঐতিহাসিক ঘটনাটি পরবর্তীকালে বেশ কয়েকটি রচনায়ও বর্ণিত হয়েছে, যেমন সংস্কৃত বুদ্ধচরিত এবং অবদান-শতক, এবং পালি মহাবংশ।  বরেয়াউ-এর মতে, এই সমস্ত বিবরণের প্রাচীনতম মূল উপাদানগুলি হল শুধুমাত্র কুশীনগরে বুদ্ধের পরিনির্বাণ এবং তাঁর মৃত্যুর পরের শেষকৃত্যের বিবরণ।Bareau, Andrė: La composition et les étapes de la formation progressive du Mahaparinirvanasutra ancien, Bulletin de l'École française d'Extrême-Orient 66, 45–103, 1979 তিনি অন্যান্য সমস্ত বর্ধিত বিবরণকে সামান্য ঐতিহাসিক মূল্য সহ পরবর্তী সংযোজন বলে মনে করেন।   তথ্যসূত্র    উৎস                           বহিঃসংযোগ   Complete translation of the Mahayana Mahaparinirvana Sutra or PDF SN VI.15: Parinibbana Sutta – Total Unbinding  Article in The New York Times Buddha in Nirvana  বিষয়শ্রেণী:বৌদ্ধ দার্শনিক ধারণা
অধ্যাপক মোহাম্মদ খালেদ (৬ জুলাই ১৯২২ - ২১ ডিসেম্বর ২০০৩) বাংলাদেশের চট্টগ্রাম জেলার রাজনীতিবিদ, শিক্ষাবিদ ও সাংবাদিক যিনি চট্টগ্রাম-৬ আসনের সংসদ সদস্য ছিলেন। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও প্রাথমিক জীবন  খালেদ ৬ জুলাই ১৯২২ সালে তৎকালীন ব্রিটিশ ভারতের বিহার রাজ্যের রাজধানী পাটনাতে তার পিতা আবদুল হাদী চৌধুরীর কর্মক্ষেত্রে জন্মগ্রহণ করেন। তার পৈতৃক নিবাস চট্টগ্রামের রাউজানের সুলতানপুর গ্রামের দারোগা বাড়ি। তিনি ১৯৪২ সালে চট্টগ্রাম কলেজ থেকে উচ্চ মাধ্যমিক পাস করে কলকাতার ইসলামিয়া কলেজে স্নাতক শ্রেণিতে ভর্তি হলেও পারিবারিক কারণে সেখানে পাঠসমাপ্ত না-করে চট্টগ্রামে এসে চট্টগ্রাম কলেজ থেকে স্নাতক সমাপ্ত করে পরবর্তীতে কলকাতা বিশ্ববিদ্যালয় থেকে ইসলামের ইতিহাসে এম.এ. ডিগ্রি অর্জন করেন।   রাজনৈতিক ও কর্মজীবন  মোহাম্মদ খালেদ ১৯৬২ সাল থেকে ২০০৩ সাল পর্যন্ত দৈনিক আজাদী সম্পাদক ছিলেন। তিনি কোলকাতা বিশ্ববিদ্যালয়ে অধ্যয়নকালে  ১৯৪৪ সালে বৃটিশবিরোধী আন্দোলনে যুক্ত হন। ১৯৪৯ সালে আওয়ামী মুসলিম লীগে যোগ দেন। তিনি ১৯৬২ সালের শিক্ষা আন্দোলন, ১৯৬৬ সালের ৬ দফা আন্দোলন, ১৯৬৯ সালের গণআন্দোলনে সক্রিয় ভূমিকা রাখেন।  ১৯৭০ সালের তৎকালীন পাকিস্তান জাতীয় পরিষদের নির্বাচনে আওয়ামী লীগের মনোনীত প্রার্থী হিসাবে রাউজান-হাটহাজারী সংসদীয় আসন থেকে জাতীয় পরিষদের স্পিকার ফজলুল কাদের চৌধুরীকে বিপুল ভোটে পরাজিত করে জাতীয় পরিষদের সদস্য নির্বাচিত হয়েছিলেন।  ১৯৭১ সালে মুক্তিযুদ্ধ চলাকালে মুজিবনগর সরকারের মুখপত্র হিসাবে প্রকাশিত ‘জয় বাংলা’ পত্রিকার সম্পাদকমন্ডলীর সদস্য হিসাবে দায়িত্ব পালন করে ছিলেন। ১৯৭২ সালে বত্রিশ সদস্য বিশিষ্ট বাংলাদেশ সংবিধান কমিটির সদস্য হয়ে সংবিধান প্রণয়নে অবদান রাখেন।  ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৬ আসন থেকে সংসদ সদস্য নির্বাচিত হন। ১৯৭৫ সালে বাকশাল গঠিত হলে তিনি চট্টগ্রাম উত্তর জেলার গভর্নর নিযুক্ত হন।   পুরস্কার ও সম্মাননা  বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   মৃত্যু  মোহাম্মদ খালেদ ২১ ডিসেম্বর ২০০৩ সালে চট্টগ্রামে মৃত্যুবরণ করেন।   তথ্যসূত্র    বহিঃসংযোগ   বিষয়শ্রেণী:১৯২২-এ জন্ম বিষয়শ্রেণী:২০০৩-এ মৃত্যু বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:চট্টগ্রাম কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:চট্টগ্রাম জেলার ব্যক্তি
'জাম-দ্ব্যাংস-থুব-ব্স্তান-ন্যি-মা () (১৭৭৯-১৮৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় স্দে-খ্রি রিন-পো-ছে () উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান ছিলেন।   সংক্ষিপ্ত জীবনী  'জাম-দ্ব্যাংস-থুব-ব্স্তান-ন্যি-মা ১৭৭৮ খ্রিষ্টাব্দে তিব্বতের আমদো অঞ্চলের পে-লেন-না-র্গান () নামক স্থানে জন্মগ্রহণ করেন। তার পিতার নাম ছিল ঙ্গাগ-দ্বাং-ফুন-ত্শোগ্স () এবং মাতার নাম ছিল ল্হা-মো-স্ক্যিদ ()। পাঁচ বছর বয়সে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে 'জিগ্স-মেদ-লুং-রিগ্স-র্গ্যা-ম্ত্শো () নামক দ্বিতীয় স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। দ্কোন-ম্ছোগ-ব্দে-ছেন () নামক বৌদ্ধ ভিক্ষু ব্লা-ব্রাং-ব্ক্রা-শিস-'খ্যিল বৌদ্ধবিহারে তার অন্যতম উল্লেখযোগ্য শিক্ষক ছিলেন। তৃতীয় গুং-থাং লামা দ্কোন-ম্ছোগ-ব্স্তান-পা'ই-স্গ্রোন-মে () তাকে শিক্ষার্থীর শপথ ও ভিক্ষুর শপথ প্রদান করেন এবং তাকে উত্তর চীনের উটাই শান পর্বতের বৌদ্ধ শিক্ষাপ্রতিষ্ঠানে পাঠান। এই স্থানে ব্লো-ব্জাং-ছোস-দার (), গ্রাগ্স-পা-র্গ্যাল-ম্ত্শান () প্রভৃতি বৌদ্ধ ভিক্ষু তাকে শিক্ষাপ্রদান করেন। এই সময় তাকে তশা-গান-পে-শিং বৌদ্ধবিহারের প্রধানের দায়িত্ব প্রদান করা হয় এই পদে তিনি দুই বছর থাকেন। তিনি মঙ্গোলিয়া যাত্রা করে ব্লো-ব্জাং-'জাম-দ্ব্যাংস-র্গ্যা-ম্ত্শো () নামক তৃতীয় আ-ক্যা উপাধিধারী লামার নিকট শিক্ষালাভ করেন। মঙ্গোলিয়ায় তিনি দোলন বুলাক বৌদ্ধবিহার স্থপন করেন। ১৮২২ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান হিসেবে অধিষ্ঠিত করা হয়। চতুর্থ রোং-বো-গ্রুব-ছেন () ব্লো-ব্জাং-ছোস-গ্রাগ্স-র্গ্যা-ম্ত্শো (), চতুর্থ থু'উ-ব্ক্বান ) ব্লো-ব্জাং-থুব-ব্স্তান-ছোস-ক্যি-র্গ্যাল-ম্ত্শান (), পঞ্চম ল্চাং-স্ক্যা হো-থোগ-থু () য়ে-শেস-ব্স্তান-পা'ই-ন্যি-মা () প্রভৃতি অবতারী লামারা তার উল্লেখযোগ্য শিষ্য ছিলেন।    তথ্যসূত্র   বিষয়শ্রেণী:১৭৭৯-এ জন্ম বিষয়শ্রেণী:১৮৬২-এ মৃত্যু বিষয়শ্রেণী:দেত্রি রিনপোছে বিষয়শ্রেণী:লাব্রাং ত্রিপা
নাজলি টোলগা বার্নিঙ্কমেয়ার ( 8 নভেম্বর 1979 ) একজন ডাচ সাংবাদিক এবং উপস্থাপক।   জীবনী  31 আগস্ট 1998 সালে চ্যানেল ডি-এর সাংবাদিক হিসাবে স্নাতক হওয়ার পর, তিনি 2003 সালে মারমারা বিশ্ববিদ্যালয় থেকে সাংবাদিকতা ডিগ্রি অর্জন করেন এবং KANAL D(1998-2002), SHOW TV (2002-2003) এবং SKYTURK জন্য কাজ করেন। ট্রাক একজন উপস্থাপক ছিলেন. (2003-2007) এবং FOX (সেপ্টেম্বর 3, 2007 থেকে 14 জুন, 2013)। তিনি 2011 এবং 2012 সালে সেরা তুর্কি অভিনেতা এবং 2013 সালে সেরা তুর্কি অভিনেতা নির্বাচিত হন।   ব্যক্তিগত জীবন  2013 সালে, তিনি পবিত্র আত্মার চার্চে ডাচ ব্যবসায়ী লরেন্স বার্নিকমেয়ারকে বিয়ে করেছিলেন।  ব্রাজিলে (2013) থাকার পর তিনি এখন লন্ডনে থাকেন।   তিনি তুর্কি, পর্তুগিজ, ডাচ এবং ইংরেজি ভাষায় কথা বলেন। তার এক বোন ও এক মেয়ে রয়েছে।    টিভি প্রোগ্রাম করছেন    Kanal D Gece Haberleri (1998-2002)  Nazlı Tolga ile Haber Masası (SKYTURK 2004-সেপ্টেম্বর 2007)  SHOW HABER (2002-2003),  FOX ON Ana Haber (2008-2010),  Nazlı Tolga ile Fox Ana Haber (সেপ্টেম্বর 2007-জুন 14, 2013)  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী টেলিভিশন সাংবাদিক বিষয়শ্রেণী:ইসলাম থেকে রোমান ক্যাথলিক ধর্মে ধর্মান্তরিত
ভিমিক্স একটি সফ্টওয়্যার ভিশন মিক্সার যা উইন্ডোজ অপারেটিং সিস্টেমের জন্য উপলব্ধ। সফটওয়্যারটি স্টুডিওকাস্ট পিটিওয়াই লিমিটেড দ্বারা বিকাশ করা হয়েছে। বেশিরভাগ ভিশন মিক্সিং সফ্টওয়্যারটির মতো, ব্যবহারকারীরা ফোর কে অবধি রেজোলিউশনে ইনপুটগুলি স্যুইচ করতে, অডিও মিশ্রিত করতে, আউটপুটগুলি রেকর্ড করতে এবং লাইভ স্ট্রিম ক্যামেরা, ভিডিও ফাইলগুলি, অডিও এবং আরও অনেক কিছুতে অনুমতি দেয়। সফ্টওয়্যারটি বিভিন্ন কনফিগারযোগ্য বাহ্যিক আউটপুট এবং প্রদর্শন বিকল্পগুলির সাহায্যে চিত্রের ম্যাগনিফিকেশন (আইএমএজি) এবং প্রজেকশন প্রয়োজনগুলি পরিপূরণ করতে সক্ষম।   ভিএমিক্স মূল্য ও  বৈশিষ্ট্যগুলি একাধিক সংস্করণে উপলব্ধ। বর্তমান সংস্করণগুলিতে  বেসিক, বেসিক এইচডি, এসডি, এইচডি, ৪কে এবং প্রো অন্তর্ভুক্ত। আসল সংস্করণ কেনা এবং ব্যবহারকারী যেটি আপগ্রেড করতে চায় তার মধ্যে পার্থক্যের জন্য ব্যবহারকারীরা এক সংস্করণ থেকে অন্য সংস্করণে আপগ্রেড করতে পারে।  আপডেটগুলি ১ বছরের জন্য যে কোনও সংস্করণ কেনার সাথে বিনামূল্যে প্রদান করা হয়, ১ বছর পরে ব্যবহারকারীরা অতিরিক্ত বছর ৬০ ডলারের বিনিময়ে কিনতে পছন্দ করতে পারেন।   সিপিইউ উপর নির্ভর ছাড়াও, ভিমিক্স সফ্টওয়্যার  প্রচন্ডভাবে সুবিধা হিসেবে কাজে লাগায় জিপিইউ প্রিভিউকে। যেমন গ্রাফিক্স লাইব্রেরি উপর নির্ভর  ডাইরেক্ট থ্রিডি, সফ্টওয়্যার একচেটিয়া অবশিষ্ট নেতৃস্থানীয় উইন্ডোজ অপারেটিং সিস্টেম এ চলে। যদিও এটি বুট ক্যাম্পের মাধ্যমে চালানো যেতে পারে। স্টুডিওকাস্ট পূর্বে ইঙ্গিত দিয়েছে যে সফ্টওয়্যারটি নিবেদিত এনভিডিয়া ভিডিও কার্ডগুলিতে ভালোভাবে চলে।    তথ্যসূত্র   বিষয়শ্রেণী:উইন্ডোজ মাল্টিমিডিয়া সফটওয়্যার
থাম্ব|ব্যাংকটির একটি বিজ্ঞাপন। দি নোয়াখালী ইউনিয়ন ব্যাংক লিমিটেড ১৯৪০ সালে প্রতিষ্ঠিত একটি ব্যাংক। এর সদর দফতর ছিল কলকাতায়। এর শাখা ছিল মেঘালয়ের শিলং, পশ্চিমবঙ্গের বহরমপুর এবং বিহারের জামশেদপুরে। এটি শিডিউল্ড বা তফসিলি ব্যাংক সহজ কথায় কেন্দ্রীয় ব্যাংকের নির্দিষ্ট তালিকায় অন্তর্ভুক্ত ব্যাংক ছিল। এর ব্যবস্থাপনা পরিচালক (এম. ডি) ছিলেন মিঃ এস. সি. পাল।   বিলুপ্ত ও পরবর্তী অবস্থা  থাম্ব|ব্যাংকটির একটি চেকবই। মাত্র ৯ বছর সেবা প্রদানের পরে ১৯৪৯ সালে এটি দেউলিয়া ঘোষিত হয়। এর অর্থদাবি পরিশোধ সংক্রান্ত কলকাতা হাইকোর্টে একটি মামলা দায়ের করা হয়েছিল যার শিরোনাম ছিল "কার্তিক চন্দ্র পাল ও এএনআর. বনাম নোয়াখালী ইউনিয়ন ব্যাংক লিমিটেড"। বাংলাদেশ স্বাধীন হবার পর দি নোয়াখালী ইউনিয়ন ব্যাংক ও তৎকালীন ইউনাইটেড ব্যাংকের এ দেশীয় শাখাগুলোর সম্পদ একত্র করে রাষ্ট্রায়ত্ত জনতা ব্যাংক খোলা হয়।  তথ্যসূত্র  বিষয়শ্রেণী:১৯৪০-এ প্রতিষ্ঠিত ব্যাংক বিষয়শ্রেণী:১৯৪৯-এ বিলুপ্ত বিষয়শ্রেণী:১৯৪০-এ ভারতে প্রতিষ্ঠিত
একুরু নাইজেরিয়া ইওরোবা জনগণের একটি খুব সাধারণ স্থানীয় খাবার। এটি সাধারণত খোসা ছাড়ানো মটরশুটি দিয়ে প্রস্তুত করা হয়।  এটি ময়ন-ময়নের মতো, কারণ দুটিই খোসা ছাড়ানো কালো চোখের মটর বা কখনও কখনও বিউলির ডাল দিয়ে তৈরি হয়। তবে, ময়ন-ময়নের মতো আগে থেকে মরিচ ও অন্যান্য উপাদান মিশিয়ে বাষ্পে রান্না করা হয়, কিন্তু একুরু পাতা বা টিনের কৌটায় মুড়ে বাষ্পে সিদ্ধ করা হয়।  এটি সাধারণত ময়ন-ময়নের মতো প্রস্তুত করা হয়, তবে এতে কোনো অতিরিক্ত উপাদান থাকে না। এটি সাদা রঙের এবং স্বাদে স্টুর মতো। এটি শক্ত একো (পুডিং) এর সাথে ভালোভাবে খাওয়া যায়।  এটি সাধারণত ভাজা মরিচ স্টুর সাথে পরিবেশন করা হয়। পরে মরিচ স্টুতে মিশিয়ে খাওয়া হয়। কিছু মানুষ এটি ফারমেন্টেড ভুট্টার পুডিং (ওগি বা একো) সহ উপভোগ করে। এছাড়াও, এটি এবা (কাসাভার পুডিং) বা ওক্রা স্যুপের সাথে পরিবেশন করা যেতে পারে। এই খাবারটি মূলত নাইজেরিয়ার দক্ষিণ-পশ্চিমাঞ্চলীয় ওসুন রাজ্যের স্থানীয় জনগণের ঐতিহ্যবাহী খাবার।   সংস্কৃতিতে  একুরু কয়েকটি ইওরোবা পুরাণে উল্লেখ রয়েছে, যেখানে বলা হয়েছে যে এটি মন্দ ডাইনীদের একটি গোষ্ঠীকে থামানোর জন্য আঠালো দিয়ে রান্না করা হয়।  খাবারটি শুকনো হওয়ার কারণে, "সে আমাকে একুরুর মতো শ্বাসরোধ করে" উক্তিটি বিরক্তিকর অতিথিকে বর্ণনা করতে ব্যবহৃত হয়।   তথ্যসূত্র    বাইরের লিঙ্ক    ইউনটুনমিয়ান Nigerianfoodtv.com।  বিষয়শ্রেণী:ভাপায়িত খাবার বিষয়শ্রেণী:পুডিং বিষয়শ্রেণী:নাইজেরীয় রন্ধনশৈলী
হালিমা সুলতান (     )  সুলতান তৃতীয় মেহমেদ এর হাসেকি বা উপপত্নী এবং সুলতান প্রথম মুস্তাফা এর মা ছিলেন এবং বেগম সুুলতান হিসেবে অটোমান সাম্রাজ্যের একজন অভিভাবক ছিলেন। মেহমদের সাথে তার চারটি সন্তান ছিল: শাহজাদা মাহমুদ, প্রথম মুস্তাফা এবং দুই মেয়ে। তিনি ২২ নভেম্বর ১৬১৭ থেকে ২৬ ফেব্রুয়ারি ১৬১৮ এবং ১০ সেপ্টেম্বর ১৬২৩ পর্যন্ত বেগম সুলতান হিসাবে ডি-ফ্যাক্টো সহ-শাসক ছিলেন।। নারী সালতানাত নামে পরিচিত ঐ যুগে হালিমাও অন্যতম বিশিষ্ট ব্যক্তিত্ব ছিলেন।  পাঁচ সুলতানের রাজত্বকালে হালিমা উসমানীয় সাম্রাজ্যে  পার্ষদ হিসাবে বাস করতেন: মুরাদ তৃতীয়, মেহমেদ তৃতীয়, আহমেদ প্রথম, মোস্তফা প্রথম এবং দ্বিতীয় ওসমান  এর শাসন কালে।   কবর স্থান  তার মৃত্যুর বিষয়ে কিছুই জানা যায়নি। তিনি ইস্তাম্বুলের হাজিয়া সোফিয়া মসজিদে ছেলের সমাধিতে সমাধিস্থ হয়েছেন।    সন্তান  মেহেমেদের সাথে, হালিমার চারটি সন্তান ছিল:   শাহজাদা মাহমুদ (মনিসা প্যালেস, মনীসা - ৭ জুন ১৬০৩ সালে তৃতীয় মেহমেদের আদেশে মৃত্যুদণ্ড কার্যকর করা হয়, ইস্তাম্বুলের তোপকাপি প্রাসাদে; শাহজাদা মাহমুদ মাওসোলিয়াম, শাহজাদা মসজিদে সমাধিস্থ করা হয়);   প্রথম মুস্তাফা (২৪ জুন ১৫৯১, মানিসা প্যালেস, মনিসা - ২০ জানুয়ারী ১৬৩৯, ইস্কি প্যালেস, ইস্তাম্বুল; মোস্তফা আই মাওসোলিয়ামে দাফন করা, হাজিয়া সোফিয়া মসজিদ), অটোমান সাম্রাজ্যের সুলতান ;   একটি কন্যা,  ১৬০৪ সালে বিয়ে হয়েছিলো (১৬০৫ খ্রিস্টাব্দের ডিসেম্বরে সম্প্রদান করা হয়েছিল) দামাত কারা দাউদ পাশার সাথে পরবর্তী উজিরে আজম।     এক কন্যা, ১৬০৪ সালে দামাত মীরাহুর মোস্তফা পাশার সাথে প্রথম বিয়ে করেছিলেন, ১৬১২ সালে সিগালাজাদে সিনান পাশার পুত্র দামাত মাহমুদ পাশার সাথে দ্বিতীয় বিয়ে করেছিলেন;   জনপ্রিয় সংস্কৃতিতে  ২০১৫ সালে টিভি সিরিজ মুহতেসেম ইউজইল: কোসেম এ, হালিমা সুলতানকে চিত্রিত করেছেন তুর্কি অভিনেত্রী আসলাহান গারবুজ ।   তথ্যসূত্র   বিষয়শ্রেণী:১৬২৩-এ মৃত্যু বিষয়শ্রেণী:১৫৭৬-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৭শ শতাব্দীর উসমানীয় সুলতানের সহধর্মিণী বিষয়শ্রেণী:১৬শ শতাব্দীর উসমানীয় সুলতানের সহধর্মিণী বিষয়শ্রেণী:১৬শ শতাব্দীর উসমানীয় সাম্রাজ্যের ক্রীতদাস
কনীনিকা বন্দ্যোপাধ্যায় (জন্ম: ২১ মে ১৯৮০, কলকাতা) হলেন টালিউডের সাথে যুক্ত একজন ভারতীয় অভিনেত্রী। তাকে প্রধানত বাংলা চলচ্চিত্র এবং ধারাবাহিকে দেখা যায়।   প্রাথমিক জীবন  কনীনিকা কলকাতা বিশ্ববিদ্যালয়ের অধিভুক্ত কলেজ শিবনাথ শাস্ত্রী কলেজ থেকে বাণিজ্যে স্নাতক। তিনি টেলিভিশনে অভিনয় দিয়ে তার কর্মজীবন শুরু করেছিলেন। তাকে প্রথম দেখা যায় জি বাংলায় সম্প্রচারিত স্বপ্ননীল নামের একটি ধারাবাহিকে। বড় পর্দায় তাকে প্রথম দেখা যায় মলয় ভট্টাচার্যের চলচ্চিত্র তিন এক্কে তিন-এ।   চলচ্চিত্রের তালিকা   বছর  শিরোনাম  চরিত্র  পরিচালক  সূত্র  ২০২৪এটা আমাদের গল্পসিমরানমানসী সিনহা ২০২৩মায়ারাজর্ষি দে ২০২১  টনিক অভিজিৎ সেন  ২০১৯  কণ্ঠ নন্দিতা রায়, শিবপ্রসাদ মুখোপাধ্যায় মুখার্জী দার বউ অদিতি মুখোপাধ্যায় পৃথা চক্রবর্তী  ২০১৮  হামি নন্দিতা রায়, শিবপ্রসাদ মুখোপাধ্যায়  হইচই আনলিমিটেড অনিকেত চট্টোপাধ্যায় ২০১৭  বিলু রাক্ষস সোহিনী ইন্দ্রাশিস আচার্য পোস্ত বিশেষ উপস্থিতি  শিবপ্রসাদ মুখোপাধ্যায় ২০১৬  চকলেট সংযুক্তা সুজন মুখোপাধ্যায়  ষড়রিপু কনী আয়ান চক্রবর্তী  ২০১৫ কাদের কুলের বউ রুখসার  সৌভিক কুন্ডু  মন চুরি কলাবতী  প্রেমাশিষ দে ইচ্ছেমতীর গপ্পো সঞ্জি  আদিনাথ দাস  ২০১৪  চতুষ্কোণ শ্রী  সৃজিত মুখোপাধ্যায় ২০১৩  অন্য না পার্থ সারথি জোয়ারদার  গণেশ টকিজ অঞ্জন দত্ত মহাপুরুষ ও কাপুরুষ অনিকেত চট্টোপাধ্যায় ২০১২  মহাকাশ কাণ্ড বারো বউ  নীতীশ রায় গোড়ায় গন্ডগোল অনিকেত চট্টোপাধ্যায় ২০১১  হ্যালো মেমসাহেব অতিথি উপস্থিতি  নন্দিতা রায়, শিবপ্রসাদ মুখোপাধ্যায় ২০০৮  চলো লেট'স গো জুন  অঞ্জন দত্ত ২০০৭  আই লভ ইউ রবি কিনাগী ২০০৫  বাবু মশাই আকাশ  ২০০৪  আবার আসিব ফিরে গৌরী / পৃথা রবি ওঝা তিন এক্কে তিন মলয় ভট্টাচার্য  ২০০৩  চোর ও ভগবান বিপ্লব চ্যাটার্জি    টেলিভিশন চলচ্চিত্র    আসমা  নীড় ছোট  নতুন গান  লীলা চিরন্তন  তোমার পথ চেয়ে  মানভঞ্জন  কাদের কুলের বউ   টেলিভিশন ধারাবাহিক   মহাপ্রভু  এক আকাশের নিচে  স্বপ্ননীল  কখনো মেঘ কখনো বৃষ্টি  রাত ভোর বৃষ্টি  এক মাসের গাপ্পো (ঝুমুর)  কালার্স বাংলায় রবি ঠাকুরের গল্প  নীল সীমানা  সরকার কি দুনিয়া  অন্দরমহল   পুরস্কার    ২০০৪ সালে আবার আসিব ফিরে চলচ্চিত্রের জন্য ক্রিটিকস চয়েস বিভাগে আনন্দলোক পুরস্কার  কালাকার পুরস্কার  অন্দরমহল ধারাবাহিকে পরমেশ্বরীর চরিত্রে অভিনয়ের জন্য জি বাংলা সোনার সংসার পুরস্কার ২০১৮-এ "সেরা বৌমা"   আরও দেখুন    টিনা দত্ত  টুম্পা ঘোষ  রূপ দুর্গাপাল   তথ্যসূত্র    বহিঃসংযোগ      বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বিগ বস বাংলার প্রতিযোগী বিষয়শ্রেণী:কলাকার পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় অভিনেত্রী
Usage {{flagicon image|image name|size=optional|border=optional}}  Produces an icon for the supplied image parameter, of the same size, CSS class, etc. as images produced by Template:Flagicon.  This template can be used for arbitrary images that are not included in any country data template.  Please do not use this template to render non-free images, which would also not be acceptable within a country data template.  Example {{flagicon image|Red flag.svg}} →
দ্কার-ছাগ-'ফাং-থাং-মা () ঐতিহাসিকভাবে গুরুত্বপূর্ণ একটি সূচীপত্র বিশেষ যেখানে তিব্বত সাম্রাজ্যের আমলে সংস্কৃত বৌদ্ধগ্রন্থগুলির তিব্বতী ভাষায় অনুবাদকর্ম তালিকাভুক্ত করা রয়েছে।  ইতিহাস দ্কার-ছাগ-'ফাং-থাং-মা কথাটির অর্থ মধ্য তিব্বতের 'ফাং-থাং অঞ্চলে তৈরী সূচীপত্র। নবম শতাব্দীতে তিব্বত সম্রাটরা এই সূচীপত্র নির্মাণে জন্য অর্থদান করেন।Halkias, Georgios. 2004. ‘Tibetan Buddhism Registered: An Imperial Catalogue from the Palace Temple of ’Phang-thang.’ Eastern Buddhist, XXXVI, 1 & 2: 46-105.Kawagoe Eshin 川越英真 (2005a). “『パンタン目録』の研究 A Study of dKar chag 'Phang thang ma.” 日本西蔵学会会報 Japanese Association for Tibetan Studies 51: 115 – 131.Kawagoe Eishin 川越英真 (2005b). Dkar chag ʼPhang thang ma. Sendai: 東北インド・チベット研究会Tōhoku Indo-Chibetto Kenkyūkai.Dotson, Brandon. 2007. '‘Emperor’ Mu-rug-btsan and the `Phang thang ma Catalogue.' Journal of the International Association of Tibetan Studies, 3 . pp. 1-25. এই প্রকার আরো দুইটি সূচীপত্র ঐ সময় তৈরী হয়েছিল। এগুলি হল দ্কার-ছাগ-ল্দান-দ্কার-মা () বা ল্দান-দ্কার অঞ্চলে তৈরী সূচীপত্রHerrmann-Pfandt, Adelheid. 2008. Die lHan kar ma: ein früher Katalog der ins Tibetische übersetzten buddhistischen Texte. Wien: Verlag der österreichischen Akademie der Wissenschaften.Yoshimura, Shyuki. 1950. The Denkar-ma: An Oldest Catalogue of the Tibetan Buddhist Canons. Kyoto: Ryukoku University.Lalou, Marcelle. 1953. “Les textes bouddhiques au temps du roi Khri-sroṅ-lde-bcan. Contribution à la bibliographie du Kanjur et du Tanjur.” Journal Asiatique, 241: 313-53. এবং দ্কার-ছাগ-ব্সাম-য়াস-ম্ছিম্স-ফু-মা () বা সম-য়ে বৌদ্ধবিহারে তৈরী সূচীপত্র। এর মধ্যে  সম-য়ে বৌদ্ধবিহারে তৈরী সূচীপত্রটি এখনো খুঁজে পাওয়া যায়নি।  তথ্যসূত্র  বিষয়শ্রেণী:তিব্বতী অনুবাদ বিষয়শ্রেণী:তিব্বতীয় সংস্কৃতি
বিপক্ষের তার্কিক আসলে যা বলেনই নি, সেরকম কিছু তিনি বলেছেন দাবী করে কিংবা প্রতিপক্ষের যুক্তিকে সম্পূর্ণ বিকৃত করে হাস্যস্পদ রুপ দিয়ে সেই বক্তব্যকে প্রতিযুক্তি দিয়ে পরাজিত করার যুক্তিকে স্ট্রম্যান (straw man argument) বা কাকতাড়ুয়া যুক্তি (খড়ের মানুষ বানিয়ে তার সাথে যুদ্ধ করার কুযুক্তি) বা হাওয়া কেলান তর্ক বলে ধরা হয়।  সজ্ঞানে হোক বা অবচেতনেই হোক, এধরনের কুযুক্তির অবতারণা তখনই করা হয় যখন প্রতিপক্ষের অবস্থান এতই শক্ত যে তাকে সরাসরি আক্রমণ করা কষ্টসাধ্য।  উদাহরণ  বক্তা ১: চিকিৎসকরা দায়িত্বে অবহেলা করলে তাদেরকে আদালতে টেনে নেওয়ার জন্য আইন প্রণয়ন ও প্রয়োগ করা উচিত।  বক্তা ২: ডাক্তারদের প্রতি তোমার এত ঘৃণা কেন? অসুখ হইলে ঠিকই নাকের পানি-চোখের পানি এক করে ডাক্তারের কাছে দৌড়াও। এতই যখন ডাক্তারদের উপর রাগ, আমরা ডাক্তাররা যেহেতু কিছুই পারি নাই, তাই অসুস্থ হইলে হাসপাতালে না দৌড়াইয়া নিজেই নিজের চিকিৎসা করো।  স্টিল ম্যান আর্গুমেন্ট স্টিল ম্যান আর্গুমেন্ট (স্টিলম্যানিং) হলো স্ট্র ম্যান আর্গুমেন্টের ঠিক বিপরীত।  বিরোধী মতামত পরীক্ষা করার জন্য প্রতিপক্ষের যুক্তির সর্বোত্তম রূপটির ধারণা পাওয়া যায়।  তথ্যসূত্র  বিষয়শ্রেণী:যুক্তিবিজ্ঞানের ধারণা বিষয়শ্রেণী:সবিচার চিন্তনের প্রতিবন্ধকতা বিষয়শ্রেণী:ত্রুটি